Täyssähköautoja sillä ei ole.

Toyotalla on myynnissä Prius-pistokehybridi. Täyssähköautoja sillä ei ole.

Toyotalla on myynnissä Prius-pistokehybridi. Täyssähköautoja sillä ei ole.

Lukuaika noin 1 min

Hybridiautoihin panostanut Toyota on nyt lähdössä tosissaan kisaan täyssähköautomarkkinoilla. Yhtiön vastaus on niin sanottu solid state -akku, jossa nestemäiset elektrolyytit on korvattu kiinteällä aineella.

Solid state -akkuja käytetään jo muualla ennen kaikkea siksi, että niissä on suuri energiatiheys ja ne lautautuvat nopeasti. Myös akkujen käyttöikä on litiumia pidempi, kirjottaa Car and Drive.

Reutersin mukaan Toyotan täyssähkömallien on määrä tulla markkinoille vuonna 2022. Uutistoimisto ei tosin paljasta lähteitään.

Kaikki autoteollisuuden edustajat eivät usko varauksetta, että Toyota onnistuu hankkeessaan valmistaa solid state -akuilla varustettuja autoja massamarkkinoille.

Äänekkäimpiin kriitikoihin kuuluu Teslan toimitusjohtaja Elon Musk, jolta kysyttiin asiasta Teslan rahoituskonferenssissa aiemmin tässä kuussa. Muskin vastaus on paljonpuhuva.

”Tesla on maailman suurin litium-ioniakkujen ostaja. Tiedätkö, minne ihmiset tulevat ensimmäiseksi, kun heillä on litiumioniakku? Meille, koska olemme suurin asiakas”, Musk hehkutti.

Tesla-johtajan kommentti kannattaa kuitenkin laittaa historiallisiin raameihin. Toyota oli Teslan kumppani vuoteen 2010 saakka, jonka jälkeen yhtiöistä tuli kilpailijoita. Jos Toyota onnistuu tuomaan kokonaan uudenlaiseen tekniikkaan perustuvan sähköauton markkinoille, yhtiöt ovat suoria kilpailijoita.

Teslan teknisen johtajan JB Straubelin mukaan yhtiö on ”varovaisen optimistinen” Toyotan teknologian suhteen. Straubel paljastaa, että Tesla on testannut useita solid state -prototyyppejä.

”Mutta emme näe mitään, mikä muuttaisi strategiamme.”